b'\n_START_ARTICLE_\nAntsla-Kraavi Prohvet Eelija kirik\n_START_PARAGRAPH_\nAntsla-Kraavi Prohvet Eelija kirik on \xc3\xb5igeusu kirik Kraavi k\xc3\xbclas Antsla vallas._NEWLINE_Kirik ehitati \xc3\xb5igeusu kogudusele 1895. aastal ja p\xc3\xbchitseti prohvet Eelijale. Ehitus l\xc3\xa4ks maksma 9000 rubla._NEWLINE_\xc3\x95igeusu koguduse tegevus l\xc3\xb5petati 1986. aastal. Kasutuseta seisnud kiriku seisukord halvenes._NEWLINE_Antsla vallavolikogu otsusega anti Kraavi kirik 1994. aastal ning kiriku k\xc3\xb5rvalhoone 1996. aastal Urvaste luteri kogudusele abikirikuks. See ei puudutanud aga hoonetealust maad._NEWLINE_Altarimaal "\xc3\x9clest\xc3\xb5usmine" p\xc3\xa4rineb Kavilda P\xc3\xbcha Neeva-Aleksandri kirikust._NEWLINE_2011. aastal l\xc3\xa4ks kirik tagasi \xc3\xb5igeusu kiriku omandisse. Eesti Evangeelne Luterlik Kirik ja Eesti Apostlik-\xc3\x95igeusu Kirik olid j\xc3\xb5udnud kokkuleppele, et EELK loobub Urvaste abikirikust Kraavil ning EA\xc3\x95K omakorda kompenseerib hoonesse tehtud rahamahutused.'